B4-1067, 1068, 1069 και 1071/95

Ψήφισμα σχετικά με τη Σρεμπρενίτσα

Το Ευρωπαϊκό Κοινοβούλιο,

Α. βαθειά συγκλονισμένο από την πτώση της Σρεμπρενίτσας, τον πλέον πρόσφατο από τον μακρύ κατάλογο των μη αναστρέψιμων εξευτελισμών των Ηνωμένων Εθνών,

Β. ανησυχώντας έντονα για την ασφάλεια των 40.000 κατοίκων που διαμένουν εκεί μετά τη σύλληψη του ολλανδικού αποσπάσματος των Ηνωμένων Εθνών που είχε την ευθύνη της ειρηνευτικής αποστολής στη Σρεμπρενίτσα,

Γ. επισημαίνοντας το γεγονός ότι η Σρεμπρενίτσα είναι η πρώτη από τις έξι ασφαλείς περιοχές που όρισαν τα Η.Ε., κατόπιν συμφωνίας της βοσνιακής κυβέρνησης και των Σέρβων της Βοσνίας, ότι «δεν θα δεχθεί ένοπλη επίθεση και δεν θα εμπλακεί σε εχθροπραξίες»,

Δ. τονίζοντας με έμφαση ότι τα Ηνωμένα Έθνη, αφού αφόπλισαν τον πληθυσμό της Σρεμπρενίτσας, δεν μπόρεσαν να εγγυηθούν την ασφάλεια του θύλακα με αποτέλεσμα, όπως συνέβη και με άλλες ασφαλείς περιοχές, σήμερα να απειλείται σοβαρά,

E. αναγνωρίζοντας ότι αν η καταστροφή αυτή δεν αποκατασταθεί και η επίθεση συνεχίσει να σημειώνει επιτυχία, οι επιπτώσεις για τη Βοσνία, για τη σταθερότητα των Βαλκανίων συνολικά, για τις προοπτικές της Ευρώπης για ένα ασφαλές μέλλον και ευημερία, καθώς και για την παγκόσμια ειρήνη, είναι εξαιρετικά σοβαρές,

ΣΤ. αναγνωρίζοντας ότι η κατάληψη της Σρεμπρενίτσας έχει αυξήσει τον κίνδυνο ενός γενικευμένου πολέμου σε πολλές περιοχές της πρώην Γιουγκοσλαβίας,

Ζ. λαμβάνοντας υπόψη την έκκληση του Πρωθυπουργού της Δημοκρατίας της Βοσνίας-Ερζεγοβίνης για διάσωση του λαού του,

Το Ευρωπαϊκό Κοινοβούλιο,

1. καταδικάζει με τον πλέον έντονο τρόπο την κατάληψη της Σρεμπρενίτσας από τα βοσνιοσερβικά στρατεύματα[semigr ]

2. ζητεί την άμεση αποχώρηση των βοσνιοσερβικών στρατευμάτων σε θέσεις εκτός της προστατευόμενης περιοχής[semigr ]

3. αρνείται την πλαστή ουδετερότητα που έχει εξελιχθεί σε συνενοχή και που δεν κάνει διάκριση μεταξύ εκείνων που προβαίνουν στην εθνοκάθαρση και των θυμάτων τους, και πιστεύει ότι επ' ουδενί πλέον τα Ηνωμένα Έθνη μπορούν να παρακολουθούν παθητικά τη σημερινή κατάσταση στη Βοσνία χωρίς να θεωρούνται συμμέτοχα της συνεχιζόμενης σφαγής[semigr ]

4. καλεί το Συμβούλιο Ασφαλείας των Ηνωμένων Εθνών να λάβει τα αναγκαία μέτρα για την εγγύηση της ασφάλειας των στρατευμάτων των Ηνωμένων Εθνών στη Βοσνία-Ερζεγοβίνη και του άμαχου πληθυσμού στις θεωρούμενες προστατευόμενες περιοχές[semigr ]

5. ζητεί την ενίσχυση και όχι την αποχώρηση της UNPROFOR, έτσι ώστε να διαθέτει τα μέσα για την εκπλήρωση της εντολής της που συνίσταται στην προστασία της ελεύθερης κυκλοφορίας της ανθρωπιστικής βοήθειας, της παύσης κάθε είδους αποκλεισμού και του τερματισμού της ναρκοθέτησης των προστατευόμενων περιοχών, και ζητεί επίσης νέα θητεία για τη Δύναμη Ταχείας Επεμβάσεως έτσι ώστε να συμβάλει στην διεκπεραίωση αυτών των καθηκόντων[semigr ]

6. ζητεί από τα Η.Ε. να θέσουν τέρμα στην ασαφή ανασχετική πολιτική τους που, από τη μια πλευρά, δεν επιτρέπει στη Βοσνία να αποκτήσει τα μέσα για την αυτοάμυνά της και, από την άλλη, δεν είναι σε θέση να εγγυηθεί την προστασία του βοσνιακού πληθυσμού[semigr ]

7. αναγνωρίζει πλήρως το δικαίωμα νόμιμης άμυνας του βοσνιακού λαού, κατ' εφαρμογήν του άρθρου 51 του Καταστατικού Χάρτη του ΟΗΕ[semigr ]

8. θεωρεί ότι οι πολίτες της Βοσνίας υπεραμύνονται, με κίνδυνο της ζωής τους, των αξιών εκείνων στις οποίες βασίζεται η Ευρωπαϊκή Ένωση[semigr ]

9. επιμένει ότι κανένα ειρηνευτικό σχέδιο δεν μπορεί να βασίζεται στον εθνοτικό χωρισμό της Βοσνίας-Ερζεγοβίνης, καθόσον θα ήταν ολοκληρωτικά αντίθετο στις αρχές επί των οποίων βασίζεται η Ευρωπαϊκή Ένωση, αρχές που προσυπογράφουν επίσης όλα τα μέλη του ΟΑΣΕ[semigr ]

10. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στα κοινοβούλια των κρατών μελών, στα κράτη μέλη του Συμβουλίου Ασφαλείας του ΟΗΕ, στην κυβέρνηση και στο κοινοβούλιο της Βοσνίας-Ερζεγοβίνης καθώς και στους Γενικούς Γραμματείς του ΟΗΕ, του ΝΑΤΟ, της ΔΕΕ και του ΟΑΣΕ.